  Майя Бывальцева Красногорскын «Большой ремонт» ӵектос улсын 1 номеро нылпи садэз рос-прос тупатъяны кутскизы. Со сярысь улосвыл тӧролэн но кивалтэтлэн пресс-службаез ивортӥз. Тупатъян ужъёслы 5 миллион 500 сюрс манет чакламын Нылпи садын юртлэсь облицовказэ воштозы, пырон интыосты, липетэз тупатъялозы, ву кошкон гумыос лэсьтозы. Со сяна, сиён пӧран интые пыронын выль тамбур кылдоз. Озьы ик лэсьтӥськисьёс мисьтаськон интыез, тубатъёсты, шудон но кӧлан висъёсты, крезьгуро залэз выльдозы. Матысь дыре Вавож ёросысь Партчи (Гурезь-Пудга) шор ёзо школаын липетэз рос-прос тупатъялозы, укноосты, шуныт сётон сӧзнэтэз воштозы. Каменной (Каменный Ключ) гуртысь школаын со сяна канализациез но ву гумыосты вошъялозы. Ужъёсты гужем шорын йылпумъяны кулэ. Тодэ вайытом, 2019-тӥ арын «Большой ремонт» программая 1 миллиард 700 миллион манет тыр 506 объектъёсты тупатъязы. Таяз арын 140 объектъёслы 1 но ӝыны миллиард манет чакламын. 18-тӥ куартолэзе Дэбесысь шор ёзо школалэсь вужзэ юртсэ рос-прос тупатъян ужъёсты йылпумъязы.  Тегъёс: Удмуртия тупатъянужъёс дӥськут лэсьтськон Красногорск  